Yamsrotordenen

Burmanniaceae
 Yamsrotfamilien
 Romefamilien
 Tidligere: Firbladfamilien
 Tidligere: Taccaceae

Yamsrotordenen (Dioscoreales) er en orden av blomsterplanter. Den anerkjennes siden 1998, men med APG II-systemet i 2003 ble en rekke familier flyttet ut av ordenen og overført til andre enfrøbladete grupper. Samtidig opphørte slekten Tacca å være egen familie (Taccaceae), og ble inkludert i yamsrotfamilien (Dioscoreaceae), som er ordenens hovedfamilie. Romefamilien (Nartheciaceae) er representert i Norge med arten rome.

Familier 
Det har vært betydelig utskifting av familiene i denne ordenen, og nedenfor gjengis de viktigste familiene som har vært inkludert, med angivelse av hvilke tidsrom de ble / blir regnet til ordenen Dioscoreales:

APG-II-systemet siden 2003:
 Burmanniaceae – siden 1998
 Yamsrotfamilien (Dioscoreaceae) – siden 1998
 Romefamilien (Nartheciaceae) – siden 2003
APG I-systemet 1998-2003:
 Firbladfamilien (Trilliaceae) – overført til Giftliljefamilien (Melanthiaceae) i ordenen Liliales
 Taccaceae – opphørt som familie, slekter overført til Yamsrotfamilien (Dioscoreaceae)
 Thismiaceae – opphørt som familie, slekter overført til  Burmanniaceae
 Trichopodaceae – opphørt som familie, slekter overført til Yamsrotfamilien (Dioscoreaceae) 

Før 1998 var de fleste familiene plassert i ordenen Liliales eller nærliggende grupper.

Eksterne lenker 
 
 Oversikt over ordenen - hos NSBI Taxonomy Browser.